Dónall Ó Héalaí

Aisteoir agus guthaisteoir Éireannach is ea Dónall Ó Héalaí (a rugadh 28 Samhain 1987).Litrítear a shloinne gan síneadh fada ar Vicipéid an Bhéarla: "Ó Héalai" toisc gurb é an litriú ar a chuntas Twitter. Ach is "Ó Héalaí" an litriú sna teidil creidiúna ina chuid scannán, agus an litriú a leanann gnás na Gaeilge. Is cainteoir dúchais Gaeilge é, agus bhí páirteanna aige i roinnt scannán Gaeilge mór le rá, Arracht agus Foscadh san áireamh.

Rugadh Ó Héalaí in Indreabhán i gConamara, agus tógadh é in Indreabhán agus sa Spidéal. Thosaigh sé ag aisteoireacht nuair a bhí sé 14 bliana d'aois i gclub óige áitiúil. 

Bhain sé céim amach ó Ollscoil Mhá Nuad agus bronnadh Duais Litríochta an Dr. H.H. Stewart air le linn a chuid staidéir ann. Rinne sé staidéar níos déanaí sa Stella Adler Studio of Acting i Nua-Eabhrac agus in Acadamh Bow Street i mBaile Átha Cliath.

Sa bhliain 2006, ghabh Ó Héalaí a chéad pháirt i gclár teilifíse mar Jeaic i séasúr a haon den tsraith Aifric ar TG4. 

Is é a bhí mar Otis sa scéinséir síceolaíoch Meiriceánach  Impossible Monsters in 2019. An bhliain chéanna sin, bhí príomhpháirt aige mar Colmán Sharkey sa scannán drámaíochta Gaeilge Arracht, a bhuaigh an scannán Gaeilge is Fearr ag Féile Idirnáisiúnta Scannán Bhaile Átha Cliath 2020 agus Gradam an Lucht Féachana ag Féile Scannán Ghlaschú 2020. 

Bhunaigh Ó Héalaí an tionscnamh cultúrtha Celtic Consciousness, agus, in 2018 thug sé caint TEDxBerkeley ar an nGaeilge agus an áilleacht.

 Rólanna 

 Scannán 
Bliain Teideal Ról Nótaí 2012 Skint Billy Gearrscannán  2014 Sínte Seán Gearrscannán 2015 My Name is Emily Garda óg Pursuit Oisín Traders Kicker 2016 Catch 22 Mikey 2017 Loud Places Garrett  2019 Impossible Monsters Otis Arracht Colmán Sharkey 2021 Foscadh John Cunliffe

 Teilifís 
Bliain Teideal Ról Nótaí 2006 Aifric Jeaic 5 eipeasóidKernan Andrews (9 July 2015).  2010–2011 Seacht Quinn 3 eipeasóid 2013 The Siege 1922 Rólanna éagsúla Scannán teilifíse 2011–2014 Corp & Anam John Glynn / Garda Óg 3 eipeasóid TBA North Sea Connections Shane McDonagh Le teacht

 Tagairtí 

Catagóir:Alumni Ollscoil Mhá Nuad
Catagóir:Daoine a rugadh i 1987
Catagóir:Daoine beo